Со членот 1, 3, 4, 5, 6, 9, 10 и 11 на овој закон се пренесува надлежноста за донесување на решение за основање на давателот на финансиски лизинг и за издавање согласност од министерот за финансии на Министерството за финансии.

Со членовите 2 и 8 се утврдува кои прилози ќе ги обезбеди Министерството за финансии по службена должност и се дава правен основ министерот за финансии да ги пропише содржината и формата на образецот на барањето за добивање дозвола односно согласност. Се утврдуваат рокови од 3 дена прилозите кои се обезбедуваат по службена должност да се побараат од надлежен јавен орган и за доставување на бараните прилози.

Со членот 7 се брише членот 3-ж.

Со членот 12 се додава нов член 18-б со кој се воведуваат глобите за службените лица во Министерството за финансии, доколку не ги побараат потребните прилози и не одлучат согласно утврдените рокови. Исто така, се воведуваат глоби и на службено лице во надлежниот јавен орган од кого Министерството побарува прилози по службена должност согласно утврдените рокови.

Со членот 13 се уредуваат веќе започнатите управни постапки кои ќе завршат според законот по кои започнале.

Со членот 14 се определува дека подзаконските акти ќе се донесат во рок од триесет дена од стапувањето на сила на овој закон.

Со членот 15 од Предлогот на закон се уредува влегувањето во сила на предложените измени.